CELEX: 32008R1142
Language: mt
Date: 2008-11-13 00:00:00
Title: Regolament tal-Kummissjoni (KE) Nru 1142/2008 tat- 13 ta' Novembru 2008 li jikkonċerna l-klassifika ta’ ċerta merkanzija fin-Nomenklatura Magħquda

19.11.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 308/11
            
         REGOLAMENT TAL-KUMMISSJONI (KE) Nru 1142/2008
   tat-13 ta' Novembru 2008
   li jikkonċerna l-klassifika ta’ ċerta merkanzija fin-Nomenklatura Magħquda
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KEE) Nru 2658/87 tat-23 ta’ Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni (1), u b’mod partikolari l-Artikolu 9(1)(a) tiegħu,
   Billi:
   
               (1)
            
            
               Sabiex tiġi żgurata l-applikazzjoni uniformi tan-Nomenklatura Magħquda mehmuża mar-Regolament (KEE) Nru 2658/87, jeħtieġ li jiġu adottati miżuri li jikkonċernaw il-klassifika tal-merkanzija msemmija fl-Anness ta’ dan ir-Regolament.
            
         
               (2)
            
            
               Ir-Regolament (KEE) Nru 2658/87 stipula r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kull nomenklatura oħra li hija bbażata, totalment jew parzjalment fuq in-Nomenklatura Magħquda jew li żżid magħha kwalunkwe subdiviżjoni addizzjonali u li hija stabbilita permezz ta’ dispożizzjonijiet Komunitarji speċifiċi, bil-ħsieb li jiġu applikati tariffi u miżuri oħrajn li għandhom x’jaqsmu mal-kummerċ tal-merkanzija.
            
         
               (3)
            
            
               Skont dawk ir-regoli ġenerali, il-merkanizja deskritta fil-kolonna 1 tat-tabella li tinsab fl-Anness għandha tkun ikklassifikata taħt il-kodiċi tan-NM indikat fil-kolonna 2, għar-raġunijiet imniżżla fil-kolonna 3 ta’ dik it-tabella.
            
         
               (4)
            
            
               Huwa xieraq li jkun stipulat li tagħrif tariffarju li jorbot u li jkun inħareġ mill-awtoritajiet doganali tal-Istati Membri, li hu marbut mal-klassifikazzjoni tal-prodotti fin-Nomenklatura Magħquda, iżda li mhuwiex skont dan ir-Regolament jista’, għal perjodu ta’ tliet xhur, ikompli jkun invokat mid-detentur, skont l-Artikolu 12(6) tar-Regolament tal-Kunsill (KEE) Nru 2913/92 tat-12 ta’ Ottubru 1992 li jwaqqaf il-Kodiċi Doganali tal-Komunità (2).
            
         
               (5)
            
            
               Il-Kumitat tal-Kodiċi Doganali ma tax opinjoni fiż-żmien stipulat mill-President tiegħu,
            
         ADOTTAT DAN IR-REGOLAMENT
   Artikolu 1
   Il-merkanzija deskritta fil-kolonna 1 tat-tabella li hi mniżżla fl-Anness għandha tkun ikklassifikata fin-Nomenklatura Magħquda taħt il-kodiċi tan-NM indikat fil-kolonna 2 ta’ dik it-tabella.
   Artikolu 2
   Tagħrif tariffarju li jorbot maħruġ mill-awtoritajiet doganali tal-Istati Membri li mhux f’konformità ma’ dan ir-Regolament jista’ jkompli jiġi invokat għal perjodu ta’ tliet xhur skont l-Artikolu 12(6) tar-Regolament (KEE) Nru 2913/92.
   Artikolu 3
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 13 ta’ Novembru 2008.
      
         
            Għall-Kummissjoni
         
         László KOVÁCS
         
            Membru tal-Kummissjoni
         
      
   
   
      (1)  ĠU L 256, 7.9.1987, p. 1.
   
      (2)  ĠU L 302, 19.10.1992, p. 1.
   
      ANNESS
      
                  Id-deskrizzjoni tal-merkanzija
               
               
                  Il-klassifika
                  (Il-kodiċi tan-NM)
               
               
                  Ir-raġunijiet
               
            
                  (1)
               
               
                  (2)
               
               
                  (3)
               
            
                  Kejbil, twil bejn wieħed u ieħor 250 ċm, tat-tip li jintuża biss ma’ magna tal-logħob tal-vidjow/tal-kompjuter li taqa’ taħt l-intestatura 9504 .
                  Il-kejbil huwa mgħammar b’konnettur wieħed iddiżinjat b’mod speċifiku għall-magna tal-logħob tal-vidjow/tal-kompjuter fuq naħa waħda u b’ħames konnetturi sabiex jitqabbad ma’ moniter jew ma’ sett tat-televiżjoni min-naħa l-oħra.
                  Id-dejta tista’ tiġi ttrasferita mill-magna tal-logħob tal-vidjow/tal-kompjuter għall-moniter jew għas-sett tat-televiżjoni permezz tal-kejbil u tista’, skont il-kontenut, tiġi vviżwalizzata bħala logħba tal-vidjow/tal-kompjuter, vidjow jew immaġni fissa jew riprodotta bħala ħoss.
               
               
                  8544 42 90 
               
               
                  Il-klassifika hija ddeterminata mir-Regoli Ġenerali nri 1 u 6 għall-interpretazzjoni tan-Nomenklatura Magħquda, u mill-kliem tal-kodiċi tan-NM 8544 , 8544 42  u 8544 42 90 .
                  Il-klassifika taħt l-intestatura 9504  bħala aċċessorju tal-magna tal-logħob tal-vidjow/tal-kompjuter hija eskluża, minħabba li l-intestatura 8544  tipprovdi l-iktar deskrizzjoni speċifika li tirreferi għall-kejbils u għal kondutturi elettriċi oħra.
                  Il-prodott għandu għalhekk jiġi klassifikat taħt il-kodiċi NM 8544 42 90  bħala konduttur elettriku mwaħħal bil-konnekters.